
DALMONT d.o.o., OIB: 84138883296 sa sjedištem u Kraljevici, Obala kralja Tomislava 8, zastupan od strane direktora Ivan Ivić

(u daljnjem tekstu: Naručitelj)

i

____________(tvrtka), OIB:_______________ sa sjedištem u _________(mjesto i adresa), zastupan od strane __________________ 

(u daljnjem tekstu Izvršitelj) 

Dana XX.XX.2022. sklapaju sljedeći

UGOVOR O NABAVI
Nabava uređaja za zavarivanje i demontaža strojeva

za implementaciju mjera energetske učinkovitosti i korištenja obnovljivih izvora energije u okviru projekta „Optimizacija gradnje i remonta brodova kroz energetske uštede i povećanje korištenja obnovljivih izvora energije u brodogradilištu Dalmont d.o.o.“

Evidencijski broj nabave: KK.04.1.1.03.0288 / 04-2022 G2 PP
Stranke su potpisale sljedeći ugovor o kupnji (u daljnjem tekstu Ugovor).

Članak 1.

PREDMET I OPSEG UGOVORA

1.1. Izvršitelj se obvezuje isporučiti, a Naručitelj platiti i preuzeti po odredbama ovog Ugovora Opremu sukladno tehničkim specifikacijama opisanim u Pozivu na dostavu ponuda – Prilog II Tehnička specifikacija i troškovnik, kao i demontirati i zbrinuti definirane strojeve.
1.2. Opseg isporuke definiran je tehničkim specifikacijama sukladno Pozivu na dostavu ponuda i dostavljenoj ponudi ………………………………a koji su sastavni dio ovog Ugovora i nalaze se u privitku istog označenim rednim brojem 1 (jedan) i 2 (dva).
1.3. Naručitelj se obvezuje montirati i isporučiti, bez posebne naplate, sve dijelove koji su neophodni za funkcionalnost Opreme, a nisu izričito navedeni u dokumentaciji iz ponude iz prethodnih stavaka. Ovo se odnosi samo na dijelove koji su dio opreme i koji se direktno montiraju na opremu iz ponude. 

Članak 2.

DOKUMENTACIJA

2.1. Izvršitelj se obvezuje isporučiti Naručitelju kako slijedi: 
1. Kod isporuke opreme predat će se u elektronskom obliku tehnička dokumentacija kako slijedi: Upute za rad na engleskom i hrvatskom jeziku, popis dijelova za redovno održavanje i popis potrošnih djelova sa narudžbenim brojevima, te izjave o sukladnosti na USB-u.
2. Jamstveni list za svu isporučenu opremu po potpisu primopredajnog zapisnika.
Članak 3.

PRIJEM OPREME I PUŠTANJE U POGON

3.1. Količinski prijem predmetne opreme i dijelova obavit će se odmah po prispjeću opreme i dijelova na skladište Naručitelja (provjera specifikacije isporučene robe sukladno otpremnici i ponudama Izvršitelja uz prisustvo Naručitelja). Primitak opreme i dijelova Izvršitelj će potvrditi potpisom i ovjerom otpremnica Naručitelja.
3.2 . Po obavljenom količinskom prijemu Opreme i dijelova, obavit će se pokretanje opreme u rad uz kratko radno testiranje i utvrditi funkcionalnost isporučene Opreme.

3.3. Za točke 3.1 i 3.2 iz ovog članka Ugovora, a nakon provedbe istih, bit će sastavljen primopredajni zapisnik kojeg će potpisati ovlašteni predstavnici Izvršitelja i Naručitelja. 
3.4. U slučaju naknadne reklamacije, Izvršitelj mora pisanim putem obavijestiti Naručitelja o nađenom stanju.

3.5. Naručitelj mora poslati svog predstavnika radi kontrole preuzimanja Opreme. Sve troškove Izvršitelj po ovoj osnovi, snosi sam Izvršitelj.
3.6. Izvršitelj se obvezuje, o svom trošku, poslati svoje stručnjake kod Naručitelja na isporuku, montažu, puštanje u pogon, obaviti praktičnu i teoretsku obuku za uporabu Opreme za zavarivače, inženjere, te djelatnike održavanja Naručitelja u trajanju 5 radnih dana.
3.7. Naručitelj ima pravo i može poslati svog jednog ili max. dva inženjera za zavarivanje, jednog ili max. 2 zavarivača, te jednog ili max. dva djelatnika održavanja kod Izvršitelja na jednodnevnu obuku za korištenje, rad i redovno održavanje opreme u bilo kojem periodu, no poželjno je da to bude u periodu do isporuke Opreme kod Izvršitelja iz Članka 1. ovog Ugovora, a o točnom terminu Naručitelj i Izvršitelj dogovorit će pisanim putem.
3.8. Izvršitelj se obvezuje da će na zahtjev Naručitelja obaviti sve dodane potrebne radnje obuke za korištenje opreme kod Naručitelja, i to odmah kod isporuke u trajanju od 5 radnih dana, te da će povremeno po svom nahođenju, a u dogovoru s Kupcem pratiti proces proizvodnje, te svojim savjetima i dodatnom obukom poboljšavati način korištenja opreme. 

Članak 4.

JAMSTVO
4.1. Izvršitelj je obavezan izdati jamstvo za uredno izvršenje ugovora, u trajanju minimalno 30 dana dulje od očekivanog datuma završetka važenja Ugovora iz članka 2. ovog Ugovora, u iznosu od 10% ukupne vrijednosti Ugovora bez PDV-a iz članka 8. Ugovora. Rok dostave jamstva za uredno izvršenje ugovora je 10 (deset) dana od datuma potpisa Ugovora. 

4.2. Jamstvo za uredno izvršenje ugovora može se dostaviti u jednom od mogućih oblika:

· u obliku bankarske garancije „bez prigovora“, plative „na prvi poziv“ i „bezuvjetno“

· u obliku solemnizirane bjanko zadužnice ili zadužnice

· u obliku novčanog pologa.

4.3. Jamstvo za uredno izvršenje ugovora biti će naplaćeno u slučaju povrede ugovornih obveza od strane odabranog gospodarskog subjekta. Ako jamstvo za uredno ispunjenje Ugovora ne bude naplaćeno, Naručitelj će ga vratiti Izvršitelju nakon datuma završetka važenja Ugovora. Jamstvo za uredno izvršenje ugovora može se prenamijeniti za pokriće jamstva za otklanjanje nedostataka u jamstvenom roku.

4.4. U bankarskoj garanciji mora biti navedeno sljedeće:

· da je korisnik bankarske garancije DALMONT d.o.o., Obala kralja Tomislava, 51262 Kraljevica, OIB: 84138883296

· da se garant obvezuje bezuvjetno, neopozivo i na prvi pisani poziv korisnika garancije, bez prigovora isplatiti iznos od 10% ukupne vrijednosti Ugovora bez PDV-a u slučaju ukoliko ponuditelj povrijedi ugovorne obveze.

4.5. Novčani polog uplaćuje se na račun Naručitelja, račun HR8824020061100029563, SWIFT: ESBCHR22. Pod svrhom plaćanja potrebno je navesti da se radi o jamstvu za uredno izvršenje ugovora, navesti evidencijski broj nabave za koju se jamstvo podnosi. 

4.6. U slučaju zajednice gospodarskih subjekata, jamstvo za uredno izvršenje ugovora:

a) Jamstvo može glasiti na sve članove zajednice (svi članovi zajednice ponuditelja su nalogodavci na bankarskoj garanciji).

b) Jedan član zajednice može biti nalogodavac, međutim jamstvo mora sadržavati navod o tome da je riječ o zajednici gospodarskih subjekata i navedeni članovi zajednice ponuditelja.

c) Svaki član zajednice ponuditelja dostavlja zasebno jamstvo za svoj dio garancije (zbroj svih garancija mora odgovarati iznosu jamstva navedenom u dokumentaciji o nabavi).

4.7. U slučaju kada zajednica ponuditelja dostavlja jamstvo u obliku zadužnice ili solemnizirane bjanko zadužnice jamstvo za uredno izvršenje ugovora može dostaviti jedan član zajednice ponuditelja za sve ili svaki član zajednice može dostaviti jamstvo za svoj dio jamstva kumulativno do ukupno traženog iznosa. Isto vrijedi i za novčani polog.
4.8. Izvršitelj dostavlja jamstvo za otklanjanje nedostataka u jamstvenom roku trajanju od xx mjeseci, računajući od prvog dana nakon tehničkog preuzimanja strojeva, odnosno dostavlja ga u roku od 10 dana od obostranog potpisivanja Zapisnika o primopredaji, na iznos od 10% od ukupne vrirjednosti ugovora.

4.9. Jamstvo za otklanjanje nedostataka u jamstvenom roku može se dostaviti u jednom od mogućih oblika:

· u obliku solemnizirane bjanko zadužnice ili zadužnice

· u obliku novčanog pologa.

4.10. Novčani polog uplaćuje se na račun Naručitelja, račun HR8824020061100029563, SWIFT: ESBCHR22. Pod svrhom plaćanja potrebno je navesti da se radi o jamstvu za otklanjanje nedostataka u jamstvenom roku, navesti evidencijski broj nabave za koju se jamstvo podnosi. 

4.11. U slučaju kada zajednica ponuditelja dostavlja jamstvo u obliku zadužnice ili solemnizirane bjanko zadužnice jamstvo za otklanjanje nedostataka ponude može dostaviti jedan član zajednice ponuditelja za sve ili svaki član zajednice može dostaviti jamstvo za svoj dio jamstva kumulativno do ukupno traženog iznosa. Isto vrijedi i za novčani polog.
Članak 5.

ROKOVI ISPORUKE

5.1.  Izvršitelj se obvezuje isporučiti predmet Ugovora iz Članka 1. ovog Ugovora u roku od 6 mjeseci od potpisa Ugovora. Navedeni rok isporuke podrazumijeva isporuku: paritet CIP, Kraljevica, Obala kralja Tomislava 8.
5.2. Izvršitelj će, o svom trošku, prevesti opremu po ugovorenom paritetu. 

5.3. O datumu prispjeća opreme na skladište Naručitelja, Izvršitelj će pisano izvjestiti Naručitelja najmanje 4 dana prije isporuke.

5.4. Ukoliko se tijekom transporta do Naručitelja dijelovi ili oprema oštete, Izvršitelj se obvezuje bez naknade oštećenja otkloniti u najkraćem mogućem roku.

5.5. Ukoliko se tijekom istovara i preuzimanja Opreme na skladište Kupca, tijekom transporta kod Naručitelja i manipulacije opremom do mjesta uporabe Opreme kod Naručitelja Oprema ošteti, Izvršitelj se obvezuje na zahtjev i trošak Naručitelja oštećenja otkloniti u najkraćem mogućem roku.
5.6. Primopredaju robe sa stavljanjem u funkciju do pune funkcionalnosti zajedno sa isporukom usluga izvršiti će zajednički predstavnici Naručitelja i Izvršitelja. Predstavnici Naručitelja i Izvršitelja sastavit će potpisati Primopredajni zapisnik o i puštanju u rad. Ukoliko se u Zapisniku utvrde nedostaci, Izvršitelj je obvezan  u najkraćem mogućem roku  pristupiti otklanjanju nedostataka.
Članak 6.

OSIGURANJE

6.1. Izvršitelj se obvezuje osigurati ugovorenu Opremu za vrijeme transporta do ugovorenog pariteta, u svoje ime i o svom trošku.

Članak 7.

UGOVORNA KAZNA

7.1. Za neodržavanje ugovorenih rokova isporuke Opreme iz Članka 1, te ukoliko to nije nastalo krivnjom Naručitelja ili kao posljedica djelovanja više sile, Izvršitelj će na zahtjev Naručitelja platiti ugovornu kaznu od 0,5 % (0,5 posto) od  ukupne Ugovorne vrijednosti Opreme i to za svaki navršeni dan zakašnjenja Ova ugovorna kazna može ukupno iznositi najviše 5% (pet posto) ukupno ugovorene vrijednosti Opreme. Ako se u Zapisniku o primopredaji utvrde nedostaci, a Izvršitelj  nije pristupio otklanjanju nedostataka u roku od 3 dana od dana sastavljanja Zapisnika i nije ih otklonio u dogovorenom roku od  sastavljanja i potpisivanja Zapisnika, NOJN ima pravo angažirati trećeg, o trošku Ponuditelja, za radove otklanjanja nedostataka.
7.2. Ugovorna kazna za kašnjenje plativa je po stopi 0,5% od Ugovorne vrijednosti, dnevno. Ukupni iznos Ugovorne kazne za kašnjenje ograničen je na 5% ukupne Ugovorne vrijednosti. Pored naplate ugovorne kazne, a u slučaju kašnjenja u isporuci opreme duljem od 30 dana, Naručitelj zadržava i druga prava koja mu po Zakonu o obveznim odnosima pripadaju. 

7.3. Izvršitelj neće biti obvezan platiti štetu za bilo kakav gubitak dobiti, gubitak upotrebe, gubitak prihoda od prodaje, gubitak mogućnosti/Ugovora ili bilo koju drugu neizravnu, posljedičnu ili kolateralnu štetu, osim u slučaju ako je ista posljedica namjere ili krajnje nepažnje od strane Izvršitelja. 

7.4. Izvršitelj u cijelosti odgovara za štetu nastalu NOJN-u kršenjem Ugovora namjerno ili krajnjom nepažnjom od strane Izvršitelja. U svim drugim slučajevima, ukupna odgovornost Izvršitelja prema NOJN-u za štetu koja nastane izvršavanjem ovog Ugovora, svaku drugu vrstu štete, te za svaki drugi postojeći oblik odštete i/ili naknadu predviđenu zakonom i/ili ovim Ugovorom ne može zbirno premašiti 100% Ugovorene cijene.
7.5. Ugovornu kaznu Izvršitelj treba platiti Naručitelju u roku od 30 (trideset) dana od dana konstatiranja zakašnjenja.

7.6. U slučaju više sile rok isporuke se produžuje za dužinu trajanja više sile.

Članak 8.

CIJENA

8.1. Izvršitelj jamči cijene u kunama iz ponuda koje su sastavni dio ovog Ugovora za sve vrijeme do kompletne isporuke.
8.2. Ukupno, konačna ugovorena cijena za Opremu i dijelove iz Članka 1. ovog Ugovora iznosi:
____________ kn (slovima:________ kuna) bez PDV-a, odnosno ____________ kn (slovima:________ kuna) s uključenim PDV-om.
8.3. Cijena je fiksna i može se mijenjati samo uz pisani pristanak ugovorenih strana. Cijena obuhvaća ukupne troškove transporta, osiguranja, isporuke i obuke, kao i demontažu postojećih strojava. Isporuka se podrazumijeva za isporuku CIP Kraljevica, Obala kalja Tomislava 8.
8.4. U cijenu su uključeni i troškovi označavanja Opreme, troškovi pakiranja i zaštite koji su potrebni u normalnim transportnim uvjetima da bi se spriječila oštećenja tijekom transporta ili kvarovi na opremi do mjesta dopreme.
Članak 9.

NAČIN PLAĆANJA

Ugovorenu cijenu uvećanu za stopu PDV-a od 25% Naručitelj će platiti Izvršitelju u obrocima na slijedeći način:

9.1. PRVA RATA iznosi: ________________ kn 
Prva rata iznosi 50% sveukupne ugovorene cijene koja će se uvećati za iznos PDV-a i predstavlja beskamatni i bespovratni avans. Uplatom prve rate Izvršitelj bez prigovora i osporavanja potvrđuje sve uvjete iz Ugovora i Ponuda koje su sastavni dio ovog Ugovora, te ujedno potvrđuje obvezujuću narudžbu. 
9.2. DRUGA RATA iznosi: ________________ kn 

Druga rata iznosi 50% ugovorne cijene koja će se uvećati za iznos PDV-a. 
9.3. Drugu ratu se Naručitelj obvezuje podmiriti odmah po pismenoj obavijesti Izvođača da je roba spremna za isporuku Vremenski period od obavijesti Izvršitelja da Naručitelj uplati drugu ratu do zaprimanja sredstava na poslovni račun Izvršitelja se ne uračunava u period ugovorenog roka isporuke.
9.4. Plaćanje se obavlja na poslovni račun Izvršitelja kod __________________ u korist računa IBAN: ___________________.
Članak 10.

VIŠA SILA

10.1. U slučaju nastanka više sile obje će stranke biti oslobođene obveza iz ovog Ugovor za vrijeme djelovanja više sile.

10.2. Višom silom se u skladu sa zakonskim propisima i sudskom praksom smatraju događaji koji su nastali nakon potpisa Ugovora i to nezavisno od volje stranaka i koji se nisu mogli predvidjeti i otkloniti, a koji svojim djelovanjem onemogućuju izvršenje ugovornih obveza. 

10.3. Stranka koja zahtijeva oslobođenje od obveze pozivom na jednu od gore navedenih okolnosti mora odmah ili najkasnije u roku od 5 (pet) dana pismeno obavijestiti drugu stranku nastupu i prestanku više sile. Takva se obavijest mora potvrditi preporučenim pismom.

10.4.Stranka koja se poziva na navedene okolnosti mora na zahtjev druge stranke pružiti dokaze o njihovu djelovanju.

10.5.U slučaju više sile ugovoreni rok isporuke produžit će se za vrijeme trajanja takvih okolnosti.

Članak 11.

RJEŠAVANJE SPOROVA

11.1. Ukoliko dođe do spora iz ovog Ugovora stranke će ga prvenstveno nastojati riješiti međusobnim dogovorom. Ukoliko u tomu ne uspiju, sporove će rješavati mjesno nadležni sud

Članak 12.

STUPANJE UGOVORA NA SNAGU

12.1. Ovaj Ugovor stupa na snagu danom potpisivanja ugovornih strana.

Članak 13.

IZMJENE UGOVORA

13.1. Ovaj Ugovor se može mijenjati samo uz pisanu suglasnost obiju ugovornih strana kao potpisom anexa ugovora.
Članak 15.

BROJ PRIMJERAKA UGOVORA

15.1. Ovaj Ugovor je napisan u 4 (četiri) primjerka, po 2 (dva) za svakog sudionika u Ugovoru.

Za Naručitelja:                            



Za Izvršitelja:

DALMONT d.o.o





Naziv Izvršitelja
Predsjednik uprave:





Direktor:

________________________



__________________________

